open-index/open-wikipedia-markdown huggingface dataset:
Ουράνιο σώμα

[thumb|Εικόνα που δημιουργήθηκε με το πρόγραμμα [Aladin Sky Atlas.]]**Ουράνιο**, **αστρονομικό** ή **αστρικό σώμα** ονομάζεται η υλική οντότητα ή σώμα που υπάρχει με φυσικό τρόπο στο παρατηρήσιμο σύμπαν. Στην αστρονομία, οι όροι "αντικείμενο" και "σώμα" συχνά χρησιμοποιούνται εναλλάξιμα. Ωστόσο, το αστρονομικό ή ουράνιο σώμα είναι μία μονή, συνεκτική οντότητα, ενώ το αστρονομικό ή ουράνιο αντικείμενο είναι μια περίπλοκη, λιγότερο πυκνή δομή, που μπορεί να αποτελείται από πολλαπλά σώματα ή ακόμα και άλλα αντικείμενα με υποδομές. 

## Είδη
Παραδείγματα αστρονομικών αντικειμένων είναι τα πλανητικά συστήματα, τα αστρικά σμήνη, τα νεφελώματα και οι γαλαξίες, ενώ αστρονομικά σώματα θεωρούνται οι αστεροειδείς, τα φεγγάρια (δορυφόροι), οι πλανήτες και οι αστέρες. Ένας κομήτης μπορεί να χαρακτηριστεί και ως σώμα και ως αντικείμενο: είναι σώμα όταν πρόκειται για παγωμένους πυρήνες πάγου και σκόνης, και είναι αντικείμενο όταν πρόκειται για ολόκληρο τον κομήτη, συμπεριλαμβανομένης της διάχυτης σκόνης και της ουράς του.

## Κλίμακα γαλαξία
Μπορεί να θεωρηθεί ότι το σύμπαν έχει ιεραρχική δομή. Σε μεγαλύτερες κλίμακες, το θεμελιώδες δομικό στοιχείο συγκέντρωσης είναι ο γαλαξίας. Οι γαλαξίες είναι οργανωμένοι σε ομάδες και σμήνη, που συχνά περιλαμβάνονται μέσα σε μεγαλύτερα υπερσμήνη, που βρίσκονται ανάμεσα σε νήματα τεράστιων άδειων κενών, σχηματίζοντας έναν ιστό που γεφυρώνει το παρατηρήσιμο σύμπαν.

Οι γαλαξίες έχουν μία πληθώρα μορφολογιών με ακανόνιστα, ελλειπτικά και δισκοειδή σχήματα, ανάλογα με το ιστορικό του σχηματισμού και της εξέλιξής τους, συμπεριλαμβανομένης της αλληλεπίδρασης με άλλους γαλαξίες, που μπορεί να οδηγήσει και στη συγχώνευσή τους.

Οι δισκοειδείς γαλαξίες συμπεριλαμβάνουν φακοειδείς και σπειροειδείς γαλαξίες, με στοιχεία όπως σπειροειδείς βραχίονες και ένα χαρακτηριστικό φωτοστέφανο.

Στον πυρήνα τους, οι περισσότεροι γαλαξίες έχουν μια υπερμεγέθη μαύρη τρύπα. Επίσης, οι γαλαξίες μπορούν να έχουν δορυφόρους με τη μορφή των γαλαξιών νάνων και των σφαιρωτών σμηνών.

## Μέσα σε έναν γαλαξία
Τα στοιχεία που αποτελούν έναν γαλαξία σχηματίζονται από την αέρια ύλη που συγκεντρώνεται μέσα από τη βαρυτική έλξη σε έναν ιεραρχικό τρόπο. Σε αυτό το στάδιο, το αποτέλεσμα αυτής της έλξης είναι ο σχηματισμός θεμελιωδών υλικών, των αστέρων. Αυτοί, συνήθως συνδέονται σε σμήνη από συμπτυγμένα νεφελώματα. Η μεγάλη ποικιλία των αστρικών σχηματισμών καθορίζεται σχεδόν απόλυτα από τη μάζα, τα υλικά και την εξελικτική κατάσταση αυτών των άστρων. Τα άστρα μπορεί να βρεθούν σε πολυαστρικά συστήματα που περιστρέφονται σε τροχιά το ένα γύρω από το άλλο σε μια ιεραρχική οργάνωση. Ένα πλανητικό σύστημα και διάφορα άλλα μικρά αντικείμενα όπως οι αστεροειδής, οι κομήτες και τα διαστημικά σκουπίδια μπορούν να σχηματιστούν, σε μια ιεραρχική διαδικασία συσσώρευσης των πρωτοπλανητικών δίσκων που περικυκλώνει τα νέα άστρα.

## Δείτε επίσης
* Αστρονομία
* Σύμπαν
* Γαλαξίες
* Αστέρες
* Αστερισμοί

## Παραπομπές
Κούρουφ

Το **Κούρουφ** (πολωνικά: *Kurów*) είναι χωριό της νοτιοανατολικής Πολωνίας και βρίσκεται ανάμεσα στο Πουουάβι και το Λούμπλιν, στον ποταμό Κουρούφκα. Είναι πρωτεύουσα μιας ξεχωριστής γκμίνα (δήμος) εντός της διοικητικής περιοχής του Λούμπλιν και έχει περίπου 2.817 κάτοικους (απογραφή του 2015).

## Ιστορία
Μεταξύ 1431 και 1442 το χωριό απέκτησε προνόμια πόλης σύμφωνα με τα δικαιώματα του Μαγδεμβούργου. Ως ιδιωτική πόλη ήταν το κέντρο εμπορίου τροφίμων για τις γύρω περιοχές. Επίσης στο Κούρουφ υπήρχαν διάφορες εταιρίες επεξεργασίας γούνας και δέρματος. Τον 16ο αιώνα ήταν κέντρο του Καλβινισμού, καθώς  πολλοί υποστηρικτές του εγκαταστάθηκαν εκεί. Σταδιακά, μέχρι το 1660, οι περισσότεροι κάτοικοι άλλαξαν το θρήσκευμά τους με τον Αρειανισμό.

Το 1670 η πόλη χτυπήθηκε από την πανούκλα και έχασε την υποστήριξη του κράτους αλλά την κέρδισε πολύ σύντομα πάλι. Από τότε μοιράστηκε την ιστορία όλης της ευρύτερης περιοχής. Μετά τους διαχωρισμούς της Πολωνίας το 1795 προσαρτήθηκε στην Αυστρία. Το 1809 έγινε μέρος του Δουκάτου της Βαρσοβίας, για να γίνει μέρος του Βασιλείου της Πολωνίας το 1815.

Κατά τη Νοεμβριανή Εξέγερση, έλαβε χώρα μια μικρή μάχη τον Φεβρουάριο του 1831, με πολωνικές δυνάμεις υπό τον στρατηγό Γιούζεφ Ντβερνίτσκι όπου νίκησε τις ρωσικές μονάδες. Μετά την Ιανουαριανή Εξέγερση το 1870, η πόλη έχασε την υποστήριξη του κράτους, την οποία δεν την κέρδισε ποτέ ξανά. Από το 1918 ανήκει και πάλι στην Πολωνία.

Η πόλη βομβαρδίστηκε βαριά από τη γερμανική αεροπορία (*[[Luftwaffe]]*) στις 9 Σεπτεμβρίου 1939, όταν ξέσπασε ο Β' Παγκόσμιος Πόλεμος. Ανάμεσα στους στόχους που καταστράφηκαν ήταν ένα πολιτικό νοσοκομείο σηματοδοτημένο με κόκκινους σταυρούς, με πολλά θύματα. Κατά τη διάρκεια του πολέμου, η Γερμανία εγκατέστησε στη πόλη δύο στρατόπεδα συγκεντρώσεως.  Το 1942 ιδρύθηκε επίσης ένα μικρό γκέτο αλλά η πλειοψηφία των Πολωνών που φυλακίστηκαν κατάφερε να δραπετεύσει και να καταφύγει στα γειτονικά δάση όπου κατατάχθηκε στον ελεύθερο πολωνικό στρατό (*Armia Krajowa*).

Ανάμεσα στα σημαντικά τουριστικά αξιοθέατα είναι μια αναγεννησιακή εκκλησία που αναστηλώθηκε το 1692. Η εκκλησία στεγάζει γλυπτά του Σάντι Γκούτσι (1587) και τον τάφο της οικογένειας Ζμπόνσκι (Zbąski). Επίσης το Κούρουφ είναι ο τόπος γέννησης του στρατηγού Βόιτσεχ Γιαρουζέλσκι.

## Παραπομπές



Κατηγορία:Χωριά της Πολωνίας
Κατηγορία:Μικρά Πολωνία
Κατηγορία:Κυβερνείο Λούμπλιν
Κατηγορία:Βοεβοδάτο Λούμπλιν (1919-1939)
Κατηγορία:Τοποθεσίες του Ολοκαυτώματος στην Πολωνία
Κεντρική Αμερική

right|360px|thumb|Χάρτης της Κεντρικής Αμερικής.
Η **Κεντρική Αμερική** είναι το τμήμα εκείνο της Αμερικανικής ηπείρου που ενώνει το Βόρειο με το Νότιο τμήμα της. Εκτείνεται νοτίως του Κόλπου του Μεξικού και έως στα σύνορα μεταξύ Παναμά και Κολομβίας.

## Χώρες της Κεντρικής Αμερικής
Σύμφωνα με τον πιο κοινό ορισμό, εμπεριέχει τα κράτη μεταξύ των Ηνωμένων Πολιτειών Αμερικής και Κολομβίας:
* 20px Μεξικό
* 20px Μπελίζ
* 20px Κόστα Ρίκα
* 20px Ελ Σαλβαδόρ
* 20px Γουατεμάλα
* 20px Ονδούρα
* 20px Νικαράγουα
* 20px Παναμάς

Τα Ηνωμένα Έθνη τοποθετούν και το Μεξικό στην Κεντρική Αμερική, ενώ η Ευρωπαϊκή Ένωση αποκλείει το Μεξικό καθώς και το Μπελίζ.

## Γεωγραφία
Σύμφωνα με τα παραπάνω η Κεντρική Αμερική έχει έκταση περίπου 540.000 χλμ², και πλάτος μεταξύ του Ειρηνικού Ωκεανού και της Καραϊβικής Θάλασσας μεταξύ περίπου 560 χλμ. και περίπου 50 χλμ.. 

Η γεωλογία της Κεντρικής Αμερικής είναι δραστήρια, με ηφαιστειακές εκρήξεις και σεισμούς να λαμβάνουν χώρα κατά περιόδους. Το 1931 και το 1972, σεισμοί κατέστρεψαν την Μανάγουα, πρωτεύουσα της Νικαράγουας. Τα γόνιμα εδάφη από αποσαρθρωμένη λάβα κατέστησαν δυνατή τη συντήρηση πυκνών πληθυσμών στις αγροτικά παραγωγικές ορεινές περιοχές. Η Καραϊβική πλάκα είναι τεκτονική πλάκα επί της οποίας βρίσκεται η Κεντρική Αμερική. 

Η Κεντρική Αμερική, το στενότερο μέρος της Αμερικής, φιλοξενεί τη Διώρυγα του Παναμά καθώς και τη σχεδιασμένη, αλλά ποτέ ολοκληρωμένη Διώρυγα της Νικαράγουας.

## Ιστορία
Στις αρχές του 19ου αιώνα υπήρξε ένα έθνος της Κεντρικής Αμερικής, που συνίστατο από τα σημερινά έθνη της Γουατεμάλας, Ονδούρας, Ελ Σαλβαδόρ, Νικαράγουας και Κόστα Ρίκα (και ένα μέρος της σημερινής Μεξικάνικης πολιτείας του Τσιάπας). Η οντότητα αυτή ήταν γνωστή μερικές φορές ως Ενωμένες Επαρχίες της Κεντρικής Αμερικής ή Ηνωμένες Πολιτείες της Κεντρικής Αμερικής. 

## Εξωτερικοί σύνδεσμοι

* Ίδρυμα για Αυτάρκεια στην Κεντρική Αμερική
Μπαρ

Η λέξη **Μπαρ** μπορεί να αναφέρεται:

* Στο Μπαρ (μονάδα μέτρησης), μονάδα μέτρησης της ατμοσφαιρικής πίεσης.
* Στο Μπαρ (κέντρο διασκέδασης).

## Πρόσωπα
* Στον Κάρολο Μπαρ, Γερμανό νομομαθή (1836-1913).
* Στον Έρμαν Μπαρ Αυστριακό συγγραφέα (1863-1934).

## Γεωγραφικοί προσδιορισμοί
* Στο Μπαρ (Βερμόντ), (Barre), πόλη της πολιτείας Βερμόντ των ΗΠΑ.
* Στο Μπαρ (Ρωσία), πόλη της Ρωσίας.
* Στο Μπαρ (Μαυροβούνιο), πόλη του Μαυροβουνίου. 
* Στον Δήμος Μπαρ, έναν από τους δήμους του Μαυροβουνίου.
* Στην Μπαρ (κοιλάδα Αόστα), πόλη της Ιταλίας στην περιοχή της κοιλάδας της Αόστα.
* Στον ποταμό Μπαρ, που διαρρέει τη Γαλλία.

## Άλλες χρήσεις
* Στη Μπαρ (χώρα), κατάληξη τοπωνυμίων στην περσική γλώσσα. 
* Στη British American Racing (BAR), ομάδα της Φόρμουλα 1.

Κατηγορία:Επώνυμα
Κόλπος του Φονσέκα

Ο **Κόλπος του Φονσέκα** (ισπανικά: **Golfo de Fonseca**) είναι κόλπος στην Κεντρική Αμερική, στα σύνορα με το Ελ Σαλβαδόρ, την Ονδούρα και τη Νικαράγουα. 

Το 1849, ο Έφραιμ Σκουάιερ διαπραγματεύτηκε μια συμφωνία για τις ΗΠΑ για την κατασκευή ενός καναλιού κατά μήκος της Ονδούρας από την Καραϊβική Θάλασσα ως τον Κόλπο. Ο Φρέντερικ Τσάτφιλντ, Βρετανός διοικητής στην Κεντρική Αμερική, φοβήθηκε πως η Αμερικάνικη παρουσία στην Ονδούρα θα αποσταθεροποιούσε τη Βρετανική Ακτή Μοσκίτο, και έστειλε τον στόλο του να καταλάβει το νησί. Ωστόσο, σύντομα ο Σκουάιερ απαίτησε από τους Άγγλους να φύγουν, αφού είχε προεξοφλήσει την κατάληψη και διαπραγματεύτηκε την προσωρινή εκχώρηση των νησιών στις Ηνωμένες Πολιτείες. Ο Τσάτφιλντ δεν μπορούσε παρά να συμμορφωθεί.

Και οι τρεις χώρες - Ονδούρα, Ελ Σαλβαδόρ και Νικαράγουα - με ακτογραμμές κατά μήκος του κόλπου έχουν εμπλακεί σε μακρές διαφωνίες για τα δικαιώματα στον κόλπο και τα νησιά εντός αυτού. Το 1992 ένα σώμα του Διεθνούς Δικαστηρίου Δικαιοσύνης αποφάσισε επί της Εδαφικής, Νησιωτικής και Θαλάσσιας Συνοριακής Διαμάχης, της οποίας μέρος ήταν και η διαμάχη επί του κόλπου. Το Δικαστήριο όρισε πως το Ελ Σαλβαδόρ, η Ονδούρα και η Νικαράγουα θα έπρεπε να μοιραστούν τον έλεγχο επί του Κόλπου του Φονσέκα. Στο Ελ Σαλβαδόρ παραχωρήθηκαν τα νησιά Μεανγκέρα και Μεανγκερίτα, και στην Ονδούρα το νησί Ελ Τίγρε. 

## Πηγές
* Ιστορικά σχόλια

Φονσεκα
Φονσεκα
Κατηγορία:Γεωγραφία του Ελ Σαλβαδόρ
Κατηγορία:Γεωγραφία της Ονδούρας
Κατηγορία:Γεωγραφία της Νικαράγουας
Μεγάλη Δημοκρατία της Κεντρικής Αμερικής

Η **Δημοκρατία της Κεντρικής Αμερικής** (επισήμως: η "**Μεγάλη Δημοκρατία της Κεντρικής Αμερικής**") ήταν μια προσπάθεια να ενωθούν οι Κεντρό Αμερικανικές χώρες Ονδούρα, Νικαράγουα και Ελ Σαλβαδόρ σε ένα κράτος, που διήρκεσε από το 1896 ως το 1898. Ήρθε ως επακόλουθο της αποτυχίας των Ενωμένων Επαρχιών της Κεντρικής Αμερικής. 

## Βλέπε επίσης

*Ενωμένες Επαρχίες της Κεντρικής Αμερικής

Κατηγορία:Κεντρική Αμερική
Κατηγορία:Πρώην δημοκρατίες
Καμπεσίνο

Ο όρος **καμπεσίνο** μπορεί να αναφέρεται σε:

***Καμπεσίνο** (*campesino*) στα Ισπανικά είναι όρος για έναν απλό αγρότη. Η λέξη αναφέρεται κυρίως για να περιγράψει αγρότες που ζουν από τα προϊόντα που παράγουν. Η αυτάρκης αγροτική παραγωγή έχει εκλείψει στον δυτικό κόσμο, ενώ επιβιώνει ακόμα στον Λατινοαμερικάνικο. Έτσι ο όρος χρησιμοποιείται για τους αυτάρκεις αγρότες στην Κεντρική και Νότια Αμερική.

*Ως **Ελ Καμπεσίνο** (*El Campesino*) ήταν γνωστός ο Βαλεντίν Γκονθάλεθ, στρατιωτικός ηγέτης της Δεύτερης Ισπανικής Δημοκρατίας κατά τη διάρκεια του Ισπανικού Εμφυλίου Πολέμου. 

Κατηγορία:Αποσαφήνιση
Αγουστίν Φαραμπούντο Μαρτί

Ο **Αγουστίν Φαραμπούντο Μαρτί** (Agustín Farabundo Martí, 5 Μαΐου 1893 - 1 Φεβρουαρίου 1932) ήταν Σαλβαδοριανός επαναστάτης. Είναι γνωστός ως μάρτυρας της Αριστεράς και συνεργάστηκε με τον ηγέτη των ανταρτών στη Νικαράγουα, Αουγούστο Σαντίνο.

## Βιογραφία
Γεννήθηκε στην Τεοτεπέκε στο Διαμέρισμα Λα Λιμπερτάδ, στις 5 Μαΐου του 1893. Καταγόταν από αγροτική οικογένεια και από νωρίς αντιτάχθηκε στην εκμετάλλευση των φτωχών από τους πλούσιους. Για το λόγο αυτό διέκοψε τις σπουδές του στις Πολιτικές Επιστήμες και στο Δίκαιο στο πανεπιστήμιο του Ελ Σαλβαδόρ με σκοπό να πολεμήσει για το κράτος του. Συνελήφθη από τις αρχές επειδή είχε πάρει μέρος σε πορείες μαζί με άλλους εργάτες από τη Γουατεμάλα, όπου αργότερα κατέφυγε. Το 1932 ηγήθηκε πορείας 60.000 αγροτών που σφαγιάστηκαν από την κυβέρνηση. Αφορμή για την επανάσταση ήταν η κατάρρευση της τιμής του καφέ. Σκοτώθηκε αργότερα την 1η Φεβρουαρίου του 1932 από την "*la guardia nacional*". 

## Εξωτερικοί σύνδεσμοι
* Νεολαία Farabundo Marti (επίσημη νεολαία του FMLN)

## Βλέπε επίσης
*Μέτωπο Εθνικής Απελευθέρωσης Φαραμπούντο Μαρτί

Κατηγορία:Σαλβαδοριανοί επαναστάτες
Κατηγορία:Σαλβαδοριανοί κομμουνιστές
Κατηγορία:Ιστορία του Ελ Σαλβαδόρ
Κομμουνιστικό Κόμμα του Ελ Σαλβαδόρ

Το **Κομμουνιστικό Κόμμα του Ελ Σαλβαδόρ** (Ισπανικά: **Partido Comunista de El Salvador**) ήταν το επίσημο Κομμουνιστικό πολιτικό κόμμα στο Ελ Σαλβαδόρ. Το 1980 ενώθηκε με άλλα τέσσερα αριστερά κομματα της χώρας - τα FPL, RN, PRTC και ERP - για το σχηματισμό ενός επαναστατικού πολιτικο-στρατιωτικού μετώπου με την ονομασία *Frente Farabundo Martí para la Liberacion Nacional* (Μέτωπο Εθνικής Απελευθέρωσης Φαραμπούντο Μαρτί). Το FMLN διεξήγαγε αντάρτικο πόλεμο εναντίον της Σαλβαδοριανής κυβέρνησης, η οποία ήταν μια στρατιωτική δημοκρατία από τη δεκαετία του 1930. 

Το Κομμουνιστικό Κόμμα του Ελ Σαλβαδόρ και τα τέσσερα άλλα κόμματα συνέχισαν να υπάρχουν ως ξεχωριστές οργανώσεις κάτω από την ομπρέλα του FMLN καθόλη τη διάρκεια του εμφυλίου πολέμου του Ελ Σαλβαδόρ από το 1980 ως το 1992.

Όταν ο Σαλβαδοριανός εμφύλιος πόλεμος τελείωσε το 1992, το FMLN έγινε νόμιμο πολιτικό κόμμα και άρχισε να λαμβάνει μέρος στις εκλογές. Μετά τις εκλογές του 1994, το Κομμουνιστικό Κόμμα και τα τέσσερα άλλα κόμματα που αποτελούσαν το FMLN διαλύθηκαν ως ξεχωριστές οργανώσεις, συγχωνευόμενα σε ένα μόνο FMLN χωρίς ανταγωνιζόμενες εσωτερικές οργανώσεις. Σε αυτό το σημείο το Κομμουνιστικό Κόμμα του Ελ Σαλβαδόρ έπαυσε να υπάρχει ως ανεξάρτητη οντότητα, αν και πολλοί από τους ηγέτες του και τα μέλη του είναι ακόμα ορατοί στο FMLN. Για παράδειγμα, ο πρώην ηγέτης του Κομμουνιστικού Κόμματος Σαφίκ Χαντάλ ήταν ο προεδρικό υποψήφιος του FMLN για τις εκλογές του 2004. 

Το Κομμουνιστικό Κόμμα ιδρύθηκε από τον Μιγκέλ Μάρμολ τη δεκαετία του 1930. Κατά τη διάρκεια του Σαλβαδοριανού εμφυλίου πολέμου από το 1980 ως το 1992 ηγέτης του ήταν ο Σαφίκ Χαντάλ. Πριν απ'αυτόν, ηγέτης του ΚΚ ήταν ο Καγιετάνο Κάρπιο κατά τη δεκαετία του 1960, προτού φύγει από το ΚΚ και σχηματίσει το FPL εξαπολύοντας ένοπλο αγώνα ενάντια στη δικτατορία το 1970.   

Στις 27 Μαΐου 2005, μια ομάδα Σαλβαδοριανών παλιών και νέων κομμουνιστών, θεωρώντας τη διάλυση του Σαλβαδοριανού Κομμουνιστικού Κόμματος ιστορικό λάθος, ξεκίνησαν μια προσπάθεια να επανιδρύσουν το Κομμουνιστικό Κόμμα. Η προσπάθεια αυτή κατέληξε στην πραγματοποίηση, στις 17 Δεκεμβρίου 2006, του Συνεδρίου της Επανίδρυσης του Σαλβαδοριανού Κομμουνιστικού Κόμματος.

Κατηγορία:Κομμουνιστικά κόμματα στο Ελ Σαλβαδόρ
Ελ Σαλβαδορ
Δακική γλώσσα

Η **Δακική γλώσσα** ήταν Ινδοευρωπαϊκή γλώσσα και ομιλείτο από τους αρχαίους λαούς της Δακίας. Θεωρείται γενικά ότι ανήκει στον ίδια κλάδο με τη Θρακική. 

Πολλά από τα χαρακτηριστικά της Δακικής γλώσσας είναι άγνωστα και αμφισβητούμενα, καθώς λείπουν σχεδόν παντελώς οι γραπτές μαρτυρίες. Όσα γνωρίζουμε για τη γλώσσα προέρχονται από:

* Τοπωνύμια, Υδρωνύμια, ονόματα (περιλαμβανομένων των ονομάτων των βασιλέων) και δακικές ονομασίες για πενήντα φυτά περίπου γραμμένα στην αρχαία Ελληνική και σε αρχαίες ρωμαϊκές πηγές (βλ. Κατάλογος ονομάτων δακικών φυτών).

* Βασικές λέξεις που βρίσκονται στις σύγχρονες Λατινογενείς γλώσσες, που ομιλούνταν σχεδόν σε όλα τα σημεία όπου ζούσαν οι Δάκες. Υπάρχουν περίπου 400 λέξεις αβέβαιης προέλευσης (όπως η *brânză*=τυρί, *balaur*=δράκων, κ.λπ.), ορισμένες από τις οποίες έχουν ομόρριζες λέξεις στην Αλβανική. Αυτές οι λέξεις πιθανώς εισήχθησαν από την Δακική γλώσσα σε αρχαίες εποχές και συνιστούν υπολείμματα της Δακικής. 

* Δακικά κείμενα: Το *Decebalus Per Scorilo* είναι το μεγαλύτερο γνωστό κείμενο. Ο ρωμαίος ποιητής Οβίδιος έμαθε την Δακική κατά την περίοδο της εξορίας του στο Τόμις (Tomis) -τη σημερινή Κοστάντζα (Constanţa)- στη Δακία. Συνέθεσε ποιήματα σε αυτή τη γλώσσα αλλά δεν σώθηκαν. 

## Γεωγραφική διασπορά

Η Δακική ήταν μία από τις μείζονες γλώσσες της νοτιοανατολικής Ευρώπης διεσπαρμένη στις περιοχές της σύγχρονης ανατολικής Ουγγαρίας έως τη Μαύρη Θάλασσα. Βάσει αρχαιολογικών ευρημάτων η προέλευση του Δακικού πολιτισμού τοποθετείται στη Μολδαβία, και θεωρείται μετεξέλιξη του πολιτισμού Μπασαραμπί της εποχής του σιδήρου.

## Εξαφάνιση

Δεν είναι βέβαιο πότε εξαφανίστηκε η Δακική ή αν έχει κάποιο ζωντανό απόγονο. Η αρχική ρωμαϊκή κατάκτηση τμήματος της Δακίας δεν κατόρθωσε να εξαφανίσει τη γλώσσα, καθώς οι ελεύθερες δακικές φυλές συνέχισαν να τη μιλούν, πιθανώς έως τον 4ο αιώνα, στη Μολδαβία και τις γύρω περιοχές. Κατά τον 5ο ή 6ο αιώνα η Δακική είτε εξαφανίστηκε ολοκληρωτικά ή, σύμφωνα με μια άλλη υπόθεση, ένας κλάδος της συνέχισε ως Αλβανική γλώσσα. 

## Εξωτερικοί σύνδεσμοι

* Dacian-Thracian being Centum languages that developed Satem features

Κατηγορία:Αρχαίες γλώσσες
Κατηγορία:Ινδοευρωπαϊκές γλώσσες
Κατηγορία:Εξαφανισμένες γλώσσες της Ευρώπης
Ουρανός (αποσαφήνιση)

Η λέξη **Ουρανός** μπορεί να αναφέρεται:

## Επιστήμες
* Ουρανός που είναι ο χώρος πάνω από την Γη.
* Ουράνιος θόλος που εξετάζει η Αστρονομία.
* Ουρανός (πλανήτης), πλανήτης του Ηλιακού μας συστήματος.
* Περί ουρανού πραγματεία του Αριστοτέλη. 

## Παραδόσεις
* Ουρανός (θρησκεία) που αναφέρονται οι Θρησκείες.
* Ουρανός (μυθολογία) της Ελληνικής Μυθολογίας.

## Τέχνες
* Ουρανός (θεάτρου) του θεατρικού εξοπλισμού.
* Ουρανός (ταινία), ασπρόμαυρη ελληνική ταινία του 1962.

## Άλλες χρήσεις
* Ουρανός (Τρικάλων), χωριό των Τρικάλων.
* Ουρανός (Πετρελαιοφόρο), πετρελαιοφόρο του ελληνικού στόλου.
Μέτρο (αποσαφήνιση)

Μέτρο είναι κάθε τι στην επιστήμη ή στην καθημερινή ζωή που το παίρνουμε αυθαίρετα ως σταθερά σύγκρισης, ώστε να υπολογίσουμε το μέγεθος μιας ποσότητας. Δεν υπάρχει ένα μόνο μέτρο για όλες τις μετρήσεις, αλλά πολλά. Πολλές φορές υπάρχουν διαφορετικά μέτρα ακόμη και για το ίδιο μέγεθος.
Συνοπτικά το μέτρο μπορεί να αναφέρεται:

*Μέτρο (μήκους). Το πιο διάσημο και ευρέως χρησιμοποιούμενο μέτρο.
*Μέτρο (διανύσματος).
*Θεωρία μέτρου (μαθηματικά)
*Μετρικός χώρος (μαθηματικά)
*Μέτρο (μαθηματικά) (μαθηματικά)
*μέτρο (μουσικής)
Μονόμετρο μέγεθος

Στα μαθηματικά **βαθμωτός****,**  **βαθμωτό μέγεθος** ή **μονόμετρο μέγεθος**  φυσικό μέγεθος ονομάζεται μία φυσική ποσότητα, η οποία περιγράφεται πλήρως αναφέροντας έναν και μόνο αριθμό, δηλαδή το μέτρο της.

Μονόμετρα μεγέθη υπάρχουν παντού γύρω μας, όπως π.χ. η θερμοκρασία, η ενέργεια, η μάζα, η πυκνότητα, ο χρόνος, η ισχύς κ.ά., π.χ. : η μάζα είναι μονόμετρο μέγεθος, αποδίδεται με μόνο ένα αριθμό, της μονάδας μεγέθους της, δεν απαιτείται άλλο στοιχείο όπως η κατεύθυνση.

Τα μονόμετρα μεγέθη γίνονται αντικείμενα χειρισμού με βάση με τους συνήθεις αλγεβρικούς κανόνες, αντιδιαστελλόμενα με τα διανυσματικά μεγέθη, τα οποία για να περιγραφούν απαιτούν το μέτρο, τη διεύθυνση, τη φορά και το σημείο εφαρμογής τους, όπως π.χ. η δύναμη.

## Εξωτερικοί σύνδεσμοι
*English - Greek Dictionary of Pure and Applied Mathematics Εθνικό Μετσόβιο Πολυτεχνείο
*Αγγλοελληνικό Λεξικό Μαθηματικής Ορολογίας - Πανεπιστήμιο Κύπρου
*ΑΓΓΛΟΕΛΛΗΝΙΚΟ. ΛΕΞΙΚΟ. ΜΑΘΗΜΑΤΙΚΩΝ. ΟΡΩΝ Αριάδνη Καλογερόπουλου. Μίλτος Γκίκας — Δ. Καραπαννακης — Μ. Λάμπρου. 

## Παραπομπές

Κατηγορία:Αφηρημένη άλγεβρα
Μονομετρο
Κατηγορία:Γραμμική άλγεβρα
Κατηγορία:Θεωρία σωμάτων
Οδοντογλυφίδα

thumb|Οδοντογλυφίδα
Η **οδοντογλυφίδα** είναι ένα μυτερό αντικείμενο το οποίο χρησιμοποιείται για το καθάρισμα των διακένων των δοντιών από υπολείμματα τροφών. Οι οδοντογλυφίδες είναι συνήθως φτιαγμένες από ξύλο και σπανιότερα από πλαστικό ή άλλα υλικά. Στο παρελθόν τις έφτιαχναν από φτερά χήνας, από ελεφαντοστό ή και από μέταλλο.

## Σχήματα και αρώματα
Φτιάχνονται σε ποικιλία σχημάτων. Για να χωράνε ανάμεσα στα δόντια, κάποιες φορές είναι σχεδόν επίπεδες στη μια τους διάσταση. Η διατομή τους είναι άλλοτε σχεδόν κυλινδρική και άλλοτε πρισματική, σχεδόν πάντα όμως καταλήγουν σε δυο μυτερές άκρες. Για διαφοροποίησή τους από οδοντογλυφίδες άλλων κατασκευαστών, ορισμένοι χρησιμοποιούν αρώματα/γεύσεις παρόμοια με αυτά που χρησιμοποιούνται στις τσίχλες. 

## Ιστορία
Στο *Σατυρικόν* του Πετρόνιου που γράφτηκε περίπου το 60 μ.Χ., αναφέρεται: "Αφού καθάρισε τα δόντια του με μια ασημένια οδοντογλυφίδα, άρχισε να λέει: Φίλοι μου...".

Έχουν βρεθεί οδοντογλυφίδες σε αρκετούς τάφους της αρχαίας ελληνικής και ρωμαϊκής εποχής.

Η μαζική παραγωγή ξύλινων οδοντογλυφίδων άρχισε στα μέσα του 19ου αιώνα στην Αμερική.

## Άλλες χρήσεις
Οι οδοντογλυφίδες χρησιμοποιούνται συχνά σε μικροκατασκευές, αλλά και στους μεζέδες για να μην χρειάζεται κανείς να τους πιάνει με το χέρι. Με αυτές παίζονται επίσης αρκετά παιχνίδια λογικής ή ικανότητας στα δάχτυλα. Χρησιμοποιούνται επίσης στη μαγειρική, για να κρατήσουν ενωμένα κομμάτια κρέατος ή άλλων τροφών που με το ψήσιμο ή βράσιμο θα χώριζαν και θα διαλύονταν.

Κατηγορία:Οικιακά σκεύη
Ουράνιο φαινόμενο

Ως **ουράνια φαινόμενα** ονομάζονται όλα εκείνα τα φαινόμενα (μεταβολές) που παρατηρούνται στον ουρανό και βεβαίως στα ουράνια σώματα. Εξ αυτών τα περισσότερα οφείλονται τόσο στις κινήσεις όσο και στις ιδιότητες των ουρανίων σωμάτων. Υπάρχουν όμως και φαινόμενα που ναι μεν καλούνται «ουράνια» χωρίς όμως αυτά να σχετίζονται με τα ουράνια σώματα. Αυτά τα δεύτερα οφείλονται κυρίως στη γήινη ατμόσφαιρα. 
Τα κυριότερα εκ των  ουρανίων φαινομένων είναι:
# Το φαινόμενο του Ουράνιου θόλου ή Ουρανού, δηλαδή το σχήμα του και τα χρώματά του.
# Το φαινόμενο της «στίλβης» των αστέρων και την μετά αυτής παρατηρούμενης «αστροφεγγιάς».
# Το φαινόμενο της αυξομείωσης του χρόνου της ημέρας.
# Το φαινόμενο των ημερονυκτίων και της συνεχείας αυτών.
# Το φαινόμενο της διαδοχής των εποχών.
# Τα επονομαζόμενα φαινόμενα «Λυκαυγές» και «Λυκόφως».
# Τα επονομαζόμενα φαινόμενα «Βόρειο και Νότιο Πολικό Σέλας».
# Το φαινόμενο της Άλω.
# Το φαινόμενο της Ίριδας.
# Το φαινόμενο του Ουράνιου τόξου.
# Το φαινόμενο της μεγέθυνσης των ουρανίων σωμάτων στον  ορίζοντα.
# Τα φαινόμενα των αποκλίσεων ανέμων και ρευμάτων
# Το βαρομετρικό φαινόμενο.
# Το φαινόμενο των μαγνητικών καταιγίδων κ.ά.. 

Ως καθαυτά όμως ουράνια φαινόμενα θεωρούνται:
Το φαινόμενο της «έκλειψης» του Ηλίου και των ουρανίων σωμάτων όπως και όλα εκείνα που προέρχονται από τις κινήσεις αυτών π.χ. φαινόμενο συζυγίας, αντιθέσεων, τετραγωνισμών, φάσεων Σελήνης και των Πλανητών.

Επίσης στα «ουράνια φαινόμενα» συγκαταλέγονται και άλλα φαινόμενα όπως το Ζωδιακό φως, το Ανθηλιακό φως, οι διάττοντες, οι βολίδες, οι ουρανόλιθοι ή αερόλιθοι στη μερική ή ολική διαπύρωσή και καύση τους που τα αποτελούν σωματίδια ή και μεγαλύτερων διαστάσεων σώματα που συναντά η Γη κατά τη μεταβατική της κίνηση περί τον Ήλιο.

Τέλος σημειώνεται ότι και η ατμόσφαιρα της Γης διακρίνεται σε επιμέρους στρώματα εκ των διαφορετικών φαινομένων που συμβαίνουν καθ΄ ύψος σ΄ αυτή.

## Εξωτερικοί σύνδεσμοι
*
Κάιλ ΜακΛάχλαν

200px|right|thumb|Ο Κάιλ ΜακΛάχλαν
Ο **Κάιλ Μέριτ ΜακΛάχλαν** (**) είναι Αμερικανός ηθοποιός.

Γεννήθηκε στις 22 Φεβρουαρίου 1959 στο Γιακίμα (Yakima) της πολιτείας Ουάσιγκτον. Η μητέρα του ήταν διευθύντρια δημοσίων σχέσεων, ενώ ο πατέρας του ήταν χρηματιστής και δικηγόρος. Η καταγωγή της οικογένειας είναι, όπως δείχνει και το όνομα, από τη Σκωτία.

Έγινε γνωστός από τους ρόλους που έπαιξε στις σειρές *[[Ο ύποπτος κόσμος του Τουίν Πικς (τηλεοπτική σειρά)|Ο ύποπτος κόσμος του Τουίν Πικς]]* (1990-1991, 2017) και *[[Sex and the City]]*, όπως και στις ταινίες *[[Μπλε βελούδο|Μπλε Βελούδο]]* (*Blue Velvet*), *[[Ο ύποπτος κόσμος του Τουίν Πικς (τηλεοπτική σειρά)|Ο ύποπτος κόσμος του Τουίν Πικς]]* (*Twin Peaks: Fire Walk with Me*, 1992), *Dune*, *Το πλάσμα: Ένα νέο είδος μανιακού εγκληματία* (*The Hidden*), *Η δίκη* (*The Trial*) και *Άμλετ 2000* (*Hamlet*).

## Φιλμογραφία

## Παραπομπές


## Εξωτερικοί σύνδεσμοι
*  
* A Class Apart: A Kyle MacLachlan aficionados page
* Kyle MacLachlan - Total Website
* Ο Kyle MacLachlan στο All Movie Guide.
* Συνέντευξη του ΜακΛάχλαν στο περιοδικό GQ το 1992.

Κατηγορία:Βραβευμένοι με Χρυσή Σφαίρα
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Τούρκοι

Ο όρος **Τούρκοι** μπορεί να αναφέρεται:

*Τούρκοι (έθνος), κύρια πληθυσμιακή ομάδα του σημερινού τουρκικού κράτους.
*Σελτζούκοι, οι ιδρυτές της Σελτζουκικής Αυτοκρατορίας.
*Οθωμανοί, το τουρκικό φύλο το οποίο ίδρυσε την Οθωμανική αυτοκρατορία και, κατ' επέκταση, οι κάτοικοι της αυτοκρατορίας αυτής πριν την ίδρυση του σύγχρονου τουρκικού κράτους.
*Τουρκικά φύλα, γενικώς.
*Πριν η Τουρκία ονομαστεί με το τωρινό της όνομα λεγόταν Οθωμανική Αυτοκρατορία
Σέριλιν Φεν

Η **Σέριλιν Φεν** (*Sheryl Ann Fenn*, 1 Φεβρουαρίου 1965) είναι Αμερικανίδα ηθοποιός. 

Γεννήθηκε στο Ντητρόιτ του Μίσιγκαν. Έγινε γνωστή από το ρόλο της Ώντρει Χορν (*Audrey Horne*) που έπαιξε στη σειρά *[[Twin Peaks]]* (1990-1991) και από τους ρόλους που έπαιξε στις ταινίες *[[Άνθρωποι και Ποντίκια]]* (*Of Mice And Men*, 1992) και *[[Τεμαχίζοντας την Ελένα]]* (*Boxing Helena*, 1993) και στη σειρά *[[Ερωτική Ανεπάρκεια]]* (*Rude Awakening*, 1998-2001).

Η Σέριλιν Φεν ήταν αρραβωνιασμένη με τον ηθοποιό Τζόνι Ντεπ.

## Φιλμογραφία
### Κινηματογράφος

### Τηλεόραση

## Παραπομπές


## Εξωτερικοί σύνδεσμοι

* Η Σέριλυν Φεν στο Internet Movie Data Base
* Sherilyn Fenn articles στο DavidLynch.de
* Sherilyn Fenn interview with M.J. Simpson
* Sherilyn Fenn pictures and articles στο TwinPeaks.fr
* An Ode to Sherilyn Fenn
* Divine Sherilyn
* The Sherilyn Fenn Fan Community
* Sherilyn Fenn biography στο All Movie Guide
* Sherilyn Fenn biography στο Yahoo!Movies

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Ιμπν Χαλντούν

thumb|right|Ιμπν Χαλντούν
Ο **Ιμπν Χαλντούν** (πλήρες όνομα: *Αμπού Ζαΐντ Αμπντ αλ Ραχμάν ιμπν Μοχάμεντ ιμπν Χαλντούν αλ-Χαντραμί*, 27 Μαΐου 1332/732 έτος Εγίρας - 19 Μαρτίου 1406/808) ήταν Άραβας μουσουλμάνος ιστοριογράφος και ιστορικός που γεννήθηκε στην περιοχή της σημερινής Τυνησίας και θεωρείται ένας από τους προδρόμους της μοντέρνας ιστοριογραφίας, κοινωνιολογίας και πολιτικής οικονομίας. Το πιό γνωστό έργο του είναι τα *[[Μουκαντίμα]]* (Προλεγόμενα) (). Πέθανε στο Κάιρο.

## Παραπομπές


## Εξωτερικοί σύνδεσμοι

* Ibn Khaldun on the Web
* Ibn Khaldun: His Life and Work, by Muhammad Hozien
* Muslim Scientists and Scholars - Ibn Khaldun
* Prolegomena (al-Muqaddimah): Methodology & concepts of economic-socioogy

Κατηγορία:Άραβες ιστορικοί
Κατηγορία:Τυνήσιοι ιστορικοί
Κατηγορία:Άραβες
Κατηγορία:Τυνήσιοι
Κατηγορία:Θεολόγοι
Κατηγορία:Οικονομολόγοι
Κατηγορία:Ανθρωπολόγοι
Κατηγορία:Κοινωνιολόγοι
Αντόνιο Σάκα

Ο **Ελίας Αντόνιο («Τόνι») Σάκα Γκονσάλες** (*Elías Antonio Saca González*, γενν. 9 Μαρτίου 1965) είναι Σαλβαδοριανός πολιτικός. Υπήρξε πρόεδρος της χώρας του από τον Ιούνιο του 2004 ως τον ίδιο μήνα του 2009.

## Σταδιοδρομία
Γεννήθηκε στο Ουσουλουτάν του Ελ Σαλβαδόρ, στις 9 Μαρτίου 1965. Κατάγεται από Παλαιστίνιους μετανάστες που έφτασαν στο Ελ Σαλβαδόρ στις αρχές του 20ού αιώνα. Πέρα από τις πολιτικές του δραστηριότητες, είναι διαπρεπής επιχειρηματίας και δημοσιογράφος εκπομπών, ιδιαίτερα αθλητικών και ραδιοφωνικών. 

Στις 21 Μαρτίου 2004 εξελέγη Πρόεδρος του Ελ Σαλβαδόρ και την 1η Ιουνίου 2004 διαδέχτηκε τον πρόεδρο Φρανσίσκο Φλόρες Πέρες. Και ο Σάκα και ο Φλόρες είναι μέλη του συντηρητικού κόμματος Εθνικιστική Ρεπουμπλικανική Συμμαχία, που είναι γενικά γνωστό στα Ισπανικά με το ακρωνύμιο *ARENA*. 

Κατά τη διάρκεια της προεκλογικής εκστρατείας, κάποιοι σχολιαστές άσκησαν κριτική στην μικρή πολιτική εμπειρία του Σάκα. Παρ' όλα αυτά επικράτησε του  υποψηφίου του FMLN, Σαφίκ Χαντάλ, επίσης παλαιστινιακής καταγωγής, με διαφορά 22% και 70% συμμετοχή. Ο Σάκα ήταν ο εκλεκτός της διοίκησης Μπους στις σαλβαδοριανές προεδρικές εκλογές του 2004 εξαιτίας του εναγκαλισμού του Σάκα με την ελεύθερη αγορά και τις φιλοαμερικάνικες πολιτικές που ακολούθησε ο Φλόρες.

Ήταν ο μόνος ηγέτης της Λατινικής Αμερικής που διατήρησε στρατεύματα στο Ιράκ, τα οποία είχαν σταλεί το 2003.. Η στρατιωτική αποστολή του Ελ Σαλβαδόρ στο Ιράκ τερματίστηκε τον Φεβρουάριο του 2009.

Τον διαδέχθηκε στην προεδρία ο αριστερός Μαουρίσιο Φούνες, το 2009.

## Βλέπε επίσης
*Εθνικιστική Ρεπουμπλικανική Συμμαχία

## Παραπομπές


Σακ
Εθνικιστική Ρεπουμπλικανική Συμμαχία

Η **Εθνικιστική Ρεπουμπλικανική Συμμαχία** (Ισπανικά: **Alianza Republicana Nacionalista** ή **ARENA**) είναι συντηρητικό πολιτικό κόμμα στο Ελ Σαλβαδόρ. Ιδρύθηκε στις 30 Σεπτεμβρίου 1981 από τον Ρομπέρτο Ντ'Αουμπουισσόν με σκοπό να αντιτεθεί στην ρεφορμιστική στρατιωτική χούντα που κυβερνούσε το Ελ Σαλβαδόρ εκείνη την περίοδο. Αν και ο Ντ'Αουμπουισσόν είναι γνωστός για την ύποπτη συμμετοχή του στις δολοφονίες των ομάδων θανάτου, όπως και ολόκληρο το κόμμα του εκείνη την περίοδο, κατά το ειρηνικό μετεμφυλιακό περιβάλλον το κόμμα λειτουργεί με νομιμότητα σαν ένα κανονικό δεξιό κόμμα, όπως και το αριστερο Μέτωπο Εθνικής Απελευθέρωσης Φαραμπούντο Μάρτι (*FMLN*), πρώην αντάρτικη ομάδα, είναι σήμερα το βασικό αντιπολιτευτικό κόμμα στη χώρα.

Μέλος του κόμματος ήταν ο Πρόεδρος Φρανσίσκο Φλόρες (1999-2004), όπως και οι δύο προκάτοχοί του, Αλφρέντο Κριστιάνι και Αρμάντο Καλντερόν Σολ.

Στις βουλευτικές εκλογές, που διεξήχθησαν στις 16 Μαρτίου του 2003, το κόμμα κέρδισε το 32,0% των ψήφων και 27 από τις 84 έδρες στην Νομοθετική Συνέλευση. Ο επιτυχημένος υποψήφιος του κόμματος στις προεδρικές εκλογές του 2004 στο Ελ Σαλβαδόρ ήταν ο Τόνι Σάκα. Στις 21 Μαρτίου 2004 ο Σάκα κέρδισε τον Σαφίκ Χαντάλ, υποψήφιο από το Μέτωπο Εθνικής Απελευθέρωσης Φαραμπούντο Μαρτί, με διαφορά 58% έναντι 36% και συμμετοχή 70%. Ορκίστηκε ως πρόεδρος την 1η Ιουνίου του 2004.

Κατηγορία:Πολιτικά κόμματα του Ελ Σαλβαδόρ
Κατηγορία:Εθνικιστικά κόμματα
Κατηγορία:Αντικομμουνισμός
Μαξιμιλιάνο Ερνάντες Μαρτίνες

Ο **Μαξιμιλιάνο Ερνάντες Μαρτίνες** (*Maximiliano Hernández Martínez*, 21 Οκτωβρίου 1882 - 15 Μαΐου 1966) ήταν πρόεδρος του Ελ Σαλβαδόρ από το 1931 ως το 1944. Υπηρετώντας ως Υπουργός Άμυνας του Προέδρου Αρτούρο Αράουχο, κατέλαβε την εξουσία στη διάρκεια ενός ανακτορικού πραξικοπήματος, κεφαλοποιώντας την πολιτική αναταραχή που επήλθε από την κατάρρευση των τιμών του καφέ. Θαυμαστής του φασισμού, ο Ερνάντες Μαρτίνες ηγήθηκε μιας στρατιωτικής κυβέρνησης που ενεργά κατέστειλε την αντιπολίτευση, κυρίως τη Σαλβαδοριανή αγροτική επανάσταση του 1932 της οποίας ηγήθηκε ο Φαραμπούντο Μαρτί, κατά την οποία χιλιάδες ιθαγενείς δολοφονήθηκαν και μόνο με την υποψία συνεργασίας με τους κομμουνιστές. Η σφαγή αυτή έμεινε γνωστή ως *La Matanza*. Οι εκτιμήσεις για τον αριθμό των θυμάτων ποικίλλουν ανάμεσα στις 10.00 και 40.000. Επίσης δημιούργησε έναν ρατσιστικό νόμο για να κρατήσει τους μαύρους εκτός της χώρας. 

Ο Ερνάντες Μαρτίνες πίστευε στον αποκρυφισμό. Όταν ξέσπασε στο Σαν Σαλβαδόρ μια επιδημία ευλογιάς διέταξε να κρεμαστούν χρωματιστά φώτα γύρω από την πόλη, με την ελπίδα να γιατρευτούν οι άρρωστοι.

Κατά τη διάρκεια της θητείας του το Ελ Σαλβαδόρ γνώρισε σημαντική οικονομική ανάπτυξη αλλά και ακραία καταπίεση, έτσι το 1944 έχασε τη θέση του από τη διάσημη μη βίαια *Απεργία των Πεσμένων Χεριών* στην οποία ηγήθηκαν φοιτητές. Κατά τη διάρκεια της μαζικής αυτής πολιτικής δράσης, η Σαλβαδοριανή κοινωνία είχε ολοκληρωτικά παραλύσει μέχρι να χάσει το αξίωμά του. Ο Ερνάντες Μαρτίνες έφυγε εξόριστος στην Ονδούρα. Η επανάσταση μεταφέρθηκε και στη Γουατεμάλα όπου εκδιώχθηκε ο Χόρχε Ουμπίκο. 

Μετά την εκδίωξή του ο Ερνάντες έζησε στην Ονδούρα μέχρι τη δολοφονία του.  Έγινε ένας από τους γηραιότερους δολοφονημένους πολιτικούς. 

## Παραπομπές


Πρόεδροι του Ελ Σαλβαδόρ
Καραϊβική Θάλασσα

Η **Καραϊβική Θάλασσα** είναι τροπικό σώμα νερού, μέρος του Ατλαντικού Ωκεανού νοτιοανατολικά του Κόλπου του Μεξικού. Καλύπτει το μεγαλύτερο μέρος της Καραϊβικής Τεκτονικής Πλάκας και περικλείεται στον νότο από τη Βενεζουέλα, την Κολομβία και τον Παναμά, δυτικά από την Κόστα Ρίκα, τη Νικαράγουα, την Ονδούρα, τη Γουατεμάλα, την Μπελίζ και τη χερσόνησο Γιουκατάν του Μεξικού, στον βορρά από τα νησιά των Μεγάλων Αντιλλών την Κούβα, την Ισπανιόλα την Τζαμάικα και το Πουέρτο Ρίκο, και ανατολικά από τις Μικρές Αντίλλες. 

Η Καραϊβική Θάλασσα είναι μία από τις μεγαλύτερες θάλασσες έχοντας έκταση περίπου 2.754.000 τετρ. χιλιόμετρα. Το βαθύτερο σημείο της θάλασσας είναι η Τάφρος Κέιμαν, μεταξύ της Κούβας και της Τζαμάικα, στα 7.686 μέτρα κάτω από το επίπεδο της θάλασσας. 

Ολόκληρη η περιοχή της Καραϊβικής Θάλασσας, ιδιαίτερα τα πολυάριθμα νησιά και οι ακτές της, είναι γνωστή ως Καραϊβική. 

## Παραπομπές



Καραιβικ
Θαλασσα
Εθνικό Θέατρο του Ελ Σαλβαδόρ

Το **Εθνικό Θέατρο του Ελ Σαλβαδόρ** (Ισπανικά: **Teatro Nacional de El Salvador**) είναι το μεγαλύτερο θέατρο στην Κεντρική Αμερική. Η κατασκευή του άρχισε στις 3 Νοεμβρίου 1911 από τον Γάλλο αρχιτέκτονα Ντανιέλ Μπεϋλάρντ και εγκαινιάστηκε την 1 Μαρτίου 1917. Είναι κατασκευασμένο σε στυλ Γαλλικής Αναγέννησης με μοντέρνες πινελιές. Διακοσμήθηκε από τον Ιταλό αρχιτέκτονα Λουτσίο Καπελλάρο, και η Μεγάλη Αίθουσά του είναι η πιο όμορφη και κομψή στην Κεντρική Αμερική.

## Παραπομπές


## Εξωτερικοί σύνδεσμοι
* 

Κατηγορία:Πολιτισμός του Ελ Σαλβαδόρ
Κατηγορία:Θεατρικοί χώροι
Σχέδιο «Καποδίστριας»

**Πρόγραμμα «Καποδίστριας»** ή **Σχέδιο «Καποδίστριας»** ή **Νόμος Καποδίστρια** είναι η συνηθισμένη ονομασία του νόμου 2539/97 του ελληνικού κράτους. Πήρε το όνομά του από τον Ιωάννη Καποδίστρια, πρώτο κυβερνήτη της Ελλάδος μετά την απελευθέρωσή της από την Οθωμανική Αυτοκρατορία. Σύμφωνα με τον νόμο έγινε συνένωση των κοινοτήτων σε μεγαλύτερους δήμους με σκοπό τη βελτιστοποίηση της δημόσιας διοίκησης στο επίπεδο της τοπικής αυτοδιοίκησης. Η διοικητική διαίρεση που προέκυψε με το νόμο αυτό ίσχυσε μέχρι το τέλος του 2010, οπότε και αντικαταστάθηκε από τη νέα διοικητική διαίρεση που προβλέπει το **[[Πρόγραμμα «Καλλικράτης»|σχέδιο «Καλλικράτης»]]**.
Το 2006 με τροπολογία που ψηφίστηκε στη Βουλή αναγνωρίστηκαν επίσημα ως ξεχωριστές κοινότητες τα Ζωνιανά Ρεθύμνου, το Βραχάσι Λασιθίου και η Τσαριτσάνη Λάρισας.

Ο Νόμος «Καποδίστρια» εισήγαγε το νέο όρο των «δημοτικών διαμερισμάτων» (οι πρώην κοινότητες). Λόγω της κατάργησης των κοινοτήτων και την μετατροπή τους σε δημοτικά διαμερίσματα εντός των δήμων έτυχε σημαντικής αντίδρασης σε ορισμένες περιοχές.

## Βασικές διατάξεις

## Κατάλογος δήμων ανά έκταση σύμφωνα με το σχέδιο
. Αναφέρονται οι δήμοι με έκταση άνω των 300 τ.χλμ.

## Παραπομπές


## Εξωτερικοί σύνδεσμοι
* Το Πρόγραμμα «Ιωάννης Καποδίστριας»

Κατηγορία:Μεταρρυθμίσεις στην Ελλάδα

Κατηγορία:Ιωάννης Καποδίστριας
Γιάννης Καλαμίτσης

Ο **Γιάννης Καλαμίτσης** (Πειραιάς, 31 Οκτωβρίου 1939 – Μελίσσια Αττικής, 3 Νοεμβρίου 2013) ήταν Έλληνας θεατρικός συγγραφέας της επιθεώρησης, στιχουργός και παραγωγός του ραδιοφώνου.

## Βιογραφία
Γεννήθηκε στον Πειραιά. Ακολούθησε αρχικά, το επάγγελμα του πατέρα του που ήταν έμπορος υφασμάτων και γυναικείων ενδυμάτων. Ξεκίνησε να σπουδάζει αρχιτεκτονική στον Καναδά αλλά εγκατέλειψε τον κλάδο. Έκανε διάφορες εργασίες στην Ελλάδα και σε άλλες χώρες. Συνεργάστηκε με πολύ γνωστούς καλλιτέχνες και έγραψε επιθεωρήσεις και στίχους που είχαν μεγάλη επιτυχία. Ασχολήθηκε ερασιτεχνικά με το ποδόσφαιρο (δήλωνε φίλαθλος της Προοδευτικής Νεολαίας), τη ζωγραφική, την οινοποιία και την ξυλουργική.

Διατηρούσε από το 1990 πρωινή ραδιοφωνική εκπομπή (06:00 με 08:00) με τίτλο Πρωινές χειρηλασίες με μεγάλη ακροαματικότητα (αρχικά στον ΑΝΤ1 FM, μετέπειτα από το 2006 στη ΝΕΤ 105.8 και από το 2009 στον Real FM 97.8). Το καλοκαίρι του 2013 η εκπομπή του μετακινήθηκε στο πρωινό 7-10 του Σαββατοκύριακου, όπου κι αναδείχθηκε ως μια από τις εκπομπές με τις μεγαλύτερες ακροαματικότητες της πρωινής ζώνης. Αποσύρθηκε οριστικά από το ραδιόφωνο το φθινόπωρο του 2013.

Στη ραδιοφωνική εκπομπή του ενσωμάτωνε στοιχεία επιθεωρησιακά (με μια εμπνευσμένη και κοινώς αποδεκτή ελευθεροστομία) γράφοντας καθημερινώς καινούριες σκωπτικές παρλάτες και τραγούδια (ανάλογα με την επικαιρότητα).

Από το Σεπτέμβριο του 2010 έγραφε τακτικά χρονογραφήματα στην εφημερίδα Real News. Υπήρξε επίσης ενεργός στην τηλεόραση, καθώς από τις 8 Νοεμβρίου 2008 συμπαρουσίαζε με το γεωπόνο Χρήστο Μαρλαντή την εκπομπή οικολογικού ενδιαφέροντος "Μην πατάτε το πράσινο" στην ΕΤ1 "με θέμα τα φυτά, τα δέντρα, τα χόρτα και γενικώς, με ό,τι… πρασινίζει τον χώρο μας και το περιβάλλον!"

Ο Γιάννης Καλαμίτσης έγραψε πάνω από 400 τραγούδια, μερικά από τα οποία θεωρούνται στιχουργικά διαμάντια του ελληνικού ρεπερτορίου («Υπάρχουν άνθρωποι που ζουν μονάχοι», «Θα σ' αγαπώ», «Χώμα Ελληνικό» κτλ.). Κάποια εξ αυτών έχουν μελοποιηθεί από γνωστούς συνθέτες (Μίκης Θεοδωράκης, Γιάννης Σπανός, Θανάσης Γκαϊφύλλιας, Χρήστος Νικολόπουλος, Κώστας Τουρνάς, Χρήστος Δάντης, Γιώργος Χατζηνάσιος). 

Πέθανε στο Σισμανόγλειο Νοσοκομείο, όπου νοσηλευόταν με αιματολογικό πρόβλημα, στις 3 Νοεμβρίου 2013.

## Παραπομπές


## Εξωτερικοί σύνδεσμοι
*Στίχοι τραγουδιών του Γιάννη Καλαμίτση (Στίχοι.INFO)

Καλαμίτσης Γιάννης
Καλαμίτσης Γιάννης
Καλαμίτσης Γιάννης
Ουρανός (θεάτρου)

**Ουρανός** ή Αέρας ονομάζονται στο θέατρο πλατιές λωρίδες υφασμάτινες ή χάρτινες ή εξ άλλου υλικού, που φέρονται υπεράνω της σκηνής οριζόντια (κατά πλάτος) προς κάλυψη των μεταξύ του θόλου και της σκηνογραφίας κενών, καθώς και των υπερώων φωτιστικών.

Οι λωρίδες αυτές χρωματίζονταν ανάλογα, προκειμένου να δείχνουν τον ουρανό αίθριο ή συννεφιασμένο, ώστε να ανταποκρίνεται στις υπαίθριες σκηνογραφίες του έργου.

Στα νεότερα θέατρα, οι ταινίες αυτές αντικαταστάθηκαν από τον κυκλικό λεγόμενο ορίζοντα του συστήματος «Φορτουνύ», που με κατάλληλο εσωτερικό φωτισμό απεικονίζονται θαυμάσια οι εναλλαγές της όψης του ουρανού ανάλογα με τις ανάγκες της εκάστοτε σκηνής.

Κατηγορία:Μέρη και εξοπλισμός του θεάτρου
Ουρανός

Ο **Ουρανός** είναι η ανεμπόδιστη θέα προς τα πάνω από την επιφάνεια της Γης. Περιλαμβάνει την ατμόσφαιρα και το διάστημα. Μπορεί επίσης να θεωρηθεί ως περιοχή μεταξύ του εδάφους και του διαστήματος, και συνεπώς διαφορετικό από το διάστημα.

Στον κλάδο της αστρονομίας, ο ουρανός ονομάζεται επίσης ουράνια σφαίρα. Πρόκειται για μια θεωρητική σφαίρα, ομόκεντρη με τη Γη, πάνω στην οποία ο Ήλιος, η Σελήνη, οι πλανήτες και τα άστρα εμφανίζονται να κινούνται. Η ουράνια σφαίρα διαιρείται συμβατικά σε συγκεκριμένες περιοχές που ονομάζονται αστερισμοί.

Ο ουρανός της ημέρας εμφανίζεται μπλε επειδή τα μόρια του αέρα σκεδάζουν τα μικρότερα μήκη κύματος του ηλιακού φωτός περισσότερο από τα μεγαλύτερα (ερυθρότερο φως).Ο Ήλιος και μερικές φορές η Σελήνη είναι ορατοί στον ημερήσιο ουρανό, εκτός αν καλύπτονται από σύννεφα
Ο νυχτερινός ουρανός εμφανίζεται ως μια σκοτεινή επιφάνεια σπαρμένη με αστέρια. Τη νύχτα, η Σελήνη, οι πλανήτες και τα αστέρια είναι ορατά στον ουρανό.

Μερικά από τα φυσικά φαινόμενα που παρατηρούνται στον ουρανό είναι τα σύννεφα, τα ουράνιο τόξο και το σέλας. Οι αστραπές και οι βροχοπτώσεις είναι επίσης ορατά στον ουρανό. Λόγω των ανθρώπινων δραστηριοτήτων, το ατμοσφαιρική ρύπανση κατά τη διάρκεια της ημέρας και η φωτορύπανση κατά τη διάρκεια της νύχτας παρατηρούνται συχνά πάνω από τις μεγάλες πόλεις.

## Θρησκεία
Από τους αρχαιότατους χρόνους ο ουράνιος θόλος θεωρήθηκε «θεϊκή» έδρα και τόπος απαλλαγμένος από κάθε γήινη βεβαρημένη δραστηριότητα ή αμαρτία. Οι αρχαιότατοι ανατολικοί λαοί παραδέχονταν (πίστευαν) την ύπαρξη επτά επάλληλων ουρανών. Η Καινή Διαθήκη (ως και άλλα «ιερά κείμενα») θεωρούν τον ουρανό ως τόπο της «αιώνιας μακαριότητας» όπου μόνο ο Θεός οι Άγγελοι  και οι δίκαιες ψυχές διαμένουν. Επικρατεί πάντοτε σε αυτόν μόνο το θέλημα του Θεού, του οποίου η Βασιλεία καλείται «Βασιλεία των Ουρανών», ενώ ο «Σωτήρ» του κόσμου, Ιησούς Χριστός, κατήλθε από τον ουρανό στη Γη, και στον ουρανό αναλήφθηκε μετά την Ανάστασή Του.

Κατά τους Ιουδαίους θεολόγους και τους Αλεξανδρινούς φιλοσόφους στην Ελληνιστική περίοδο ο ουρανός της Αγίας Γραφής ταυτίσθηκε με τον νοητό κόσμο των ιδεών του Πλάτωνα. Κατά τον Μεσαίωνα οι περί ουρανού αντιλήψεις εκφράζουν τις ίδιες εβραϊκές και χριστιανικές αντιλήψεις, όπως διατυπώνονται στη *[[Θεία Κωμωδία]]* του Δάντη, από τον οποίο ο Δέκατος ουρανός φέρει το όνομα «Εμπυρείον».

Σήμερα στη θεολογία, ο ουρανός συμβολίζει την ηθική τελείωση του ανθρώπου. Στο άπειρο διάστημα του ουράνιου θόλου οι πιστοί νοούν την «πανταχού παρουσία» του «παντεπόπτη» Θεού και προς Αυτόν στρέφουν την σκέψη τους όταν ατενίζοντας τον ουρανό επικαλούνται τη βοήθεια και την προστασία Του.

Στην ελληνική μυθολογία οι αρχαίοι Έλληνες πίστευαν ότι ο ουρανός ήταν η προσωποποίηση του θεού Ουρανού

## Εξωτερικοί σύνδεσμοι

Κατηγορία:Μετεωρολογία
Κατηγορία:Παρατηρησιακή αστρονομία
Κατηγορία:Μυθολογία
Γαλαξίας (αποσαφήνιση)

Με τον όρο **Γαλαξίας** αναφέρονται τα παρακάτω.

## Αστρονομία
* Γαλαξίας (είδος ουράνιου σώματος)
* Γαλαξίας (ουράνιο σώμα του ηλιακού μας συστήματος)

## Άλλα
* Γαλαξίας (δόντι)
* Ιορδάνης ποταμός (ελληνική λαογραφία)
* ''Ο γαλαξίας'' (ταινία)
* Γαλαξίας (σούπερ μάρκετ)
Συζυγία (αστρονομία)

Στην αστρονομία, **συζυγία** είναι η κατά προσέγγιση ευθυγράμμιση δύο ή περισσοτέρων ουράνιων σωμάτων όταν παρατηρούνται από ορισμένη θέση (συνήθως από τη Γη), δηλαδή όταν ο παρατηρητής και τα δύο ουράνια σώματα (3 «σημεία») βρίσκονται προσεγγιστικά πάνω στην ίδια ευθεία γραμμή. Από τα αρχαία χρόνια οι συζυγίες πλανητών μεταξύ τους ή με αστέρια, είχαν ιδιαίτερη θέση και στην Αστρονομία, αλλά και στην Αστρολογία. Λέγεται επίσης ότι το άστρο των Χριστουγέννων (Άστρο της Βηθλεέμ), που οδήγησε τους τρεις Μάγους στη φάτνη, ήταν μια συζυγία των πλανητών Δία και Κρόνου, που σύμφωνα με τον Κέπλερ έλαβε χώρα το έτος 7 π.Χ..

Ειδικότερα, ο όρος εφαρμόζεται όταν ο Ήλιος, η Γη και ένα τρίτο ή περισσότερα σώματα του Ηλιακού Συστήματος βρίσκονται σχεδόν στην ίδια ευθεία. Παρατηρούμενα από τη Γη, ο Ήλιος και το τρίτο σώμα έχουν τη στιγμή της συζυγίας **το ίδιο ή παραπληρωματικό** (διαφορά 180°) εκλειπτικό μήκος (ή κατά άλλη σημασία ορθή αναφορά), ενώ το εκλειπτικό τους πλάτος ή η απόκλισή τους μπορεί να διαφέρουν, καμιά φορά και αρκετές μοίρες (όταν η τροχιά του τρίτου σώματος έχει μεγάλη κλίση ως προς την εκλειπτική). Με αυτή την ειδικότερη έννοια, υπάρχουν δύο είδη συζυγίας: η **[[σύνοδος (αστρονομία)|σύνοδος]]** και η **[[αντίθεση (αστρονομία)|αντίθεση]]**. 

Οι συζυγίες πραγματοποιούνται δυο φορές κάθε συνοδικό μήνα (synodical month,περιπου 29 και1/2 ημερες) για Ηλιο - Σεληνη.
Συνοπτικά υπάρχει συζυγία μεταξύ δύο πλανήτων όταν είναι ευθυγραμμισμένοι δηλαδή όταν βρίσκονται στην ίδια ευθεία
## Εξωτερικοί σύνδεσμοι

Κατηγορία:Ουράνια φαινόμενα
Κατηγορία:Αστρομετρία
Σταθμός Άνω Πατήσια (Μετρό Αθήνας)

Ο **Σταθμός Άνω Πατήσια** είναι σταθμός του ηλεκτρικου της Αθήνας, επί της γραμμής 1, στη χιλιομετρική θέση 15+269 από το σταθμό Πειραιά. Βρίσκεται στην Αθήνα και πήρε το όνομά του από τη συνοικία των Άνω Πατησίων, την οποία εξυπηρετεί. Εγκαινιάστηκε στις 12 Φεβρουαρίου 1956 (την ίδια μέρα με τους σταθμούς Άγιος Νικόλαος και Κάτω Πατήσια) και η σημερινή του μορφή εγκαινιάστηκε στις 30 Δεκεμβρίου 2003, καθώς τότε ανακαινίστηκαν (σταδιακά, το 2003-2004) όλοι οι σταθμοί της γραμμής 1 εν όψει των Ολυμπιακών Αγώνων της Αθήνας.

Είναι υπέργειος, τύπου γέφυρας, και διαθέτει δύο πλευρικές αποβάθρες και γραμμή εναπόθεσης αμαξοστοιχιών. Ο σταθμός Άνω Πατησίων υπήρξε για 1 μήνα, από τα εγκαίνιά του μέχρι την επέκταση του δικτύου προς τη Νέα Ιωνία, που εγκαινιάστηκε στις 13 Μαρτίου 1956, ο προς βορράν τερματικός σταθμός της γραμμής. Κατά καιρούς δρομολογούνται τις ώρες αιχμής τοπικά δρομολόγια μεταξύ Άνω Πατησίων και του σταθμού Θησείο, καθώς και μεταξύ Άνω Πατησίων και του σταθμού Ταύρος - Ελευθέριος Βενιζέλος.

Από το 1956 και μέχρι το 2002, ο σταθμός Άνω Πατήσια αναφερόταν σε ορισμένες ενδείξεις, καθώς και στον ίδιο τον σταθμό, με την ονομασία *Πατήσια - Αγία Βαρβάρα*, λαμβάνοντας τη δεύτερη ονομασία του από τον γειτονικό Ιερό Ναό της Αγίας Βαρβάρας. Επίσης, σε άλλες ενδείξεις ο σταθμός αναφερόταν με την ονομασία *Πατήσια* σκέτο, θεωρούμενος ως ο κεντρικός σταθμός για την περιοχή των Πατησίων, σε αντίθεση με τον σταθμό των Κάτω Πατησίων. Η ονομασία του σταθμού επανήλθε στη μορφή *Άνω Πατήσια* κατά τη διάρκεια της ανακατασκευής του την περίοδο 2002 - 2003.

Ο σταθμός Άνω Πατήσια κατασκευάστηκε στη θέση παλαιότερου σταθμού των Σιδηροδρόμων Αττικής με το ίδιο όνομα, ενώ το 1925 στη μελέτη ανάπτυξης μετρό του Βερδελή, εμφανιζόταν με την ονομασία *Αλυσίδα*. Μελλοντικά ο σταθμός θα ανταποκρίνεται με την γραμμή τραμ, που θα έρχεται από Σύνταγμα και Πλατεία Αιγύπτου, μέσω της οδού Πατησίων, όπως συνέβαινε από το 1882 μέχρι το 1953 με την παλαιά γραμμή τραμ 3 Πατησίων.

## Σταθμός ανταπόκρισης με αστικά λεωφορεία και τρόλεϊ
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό έχoυν αφετηρία/τέρμα  ή διέρχονται 11 λεωφορειακές γραμμές και 5 γραμμές τρόλεϊ 3, 5, 6, 11, 14, Α8, Β9, 054, 421, 444, 500, 605, 608, 619, 703, 755, 755Β.

## Δομή σταθμού

## Παλαιός σταθμός
Ο παλαιός σταθμός των Σιδηροδρόμων Αττικής άνοιξε στις 4 Φεβρουαρίου 1885, και έκλεισε στις 8 Αυγούστου 1938, εν αναμονή της ηλεκτροδότησης. Η ισόπεδη σιδηροδρομική διάβαση, η οποία στη συνέχεια αντικαταστάθηκε με οδογέφυρα όταν η γραμμή ηλεκτροδοτήθηκε, έδωσε στη περιοχή το παλιό της όνομα, **Αλυσίδα**. Ο σταθμός μετατράπηκε σε κανονικού εύρους, και άνοιξε ως μέρος επέκτασης των Ελληνικών Ηλεκτρικών Σιδηροδρόμων προς την Κηφισιά τον Φεβρουάριο του 1956.

## Παραπομπές


Ανω Πατησια
Ανω Πατησια
Ανω Πατησια
Καρλ Λίμπκνεχτ

Ο **Καρλ Λίμπκνεχτ** ▶ (γερμανικά: Karl Liebknecht) (1871-1919) ήταν Γερμανός κομμουνιστής  πολιτικός, που γεννήθηκε στις 13 Αυγούστου 1871.

## Βιογραφία
Όταν γεννήθηκε, ο πατέρας του, Βίλχελμ, ήταν τότε στη φυλακή για τις σοσιαλιστικές του ιδέες.

Το 1899 ο Λίμπκνεχτ διορίστηκε δικηγόρος στο Βερολίνο. Επτά χρόνια αργότερα, το 1906 εξέδωσε το έργο του *Ιμπερια­λισμός και αντιμιλιταρισμός *και εξαιτίας παραπέμφθηκε σε δίκη και καταδικάστηκε σε ενάμισι χρόνο φυλάκιση. Οι απολογίες του σε εκείνη τη δίκη, καθώς και στην κατοπινή επί εσχάτη προδοσία προκάλεσαν μεγάλη αίσθηση.

Νωρίς ασπάστηκε τις ιδέες της Ρόζας Λούξεμπουργκ για τη μαζική κινητοποίηση και τη γενική απεργία και μαζί αγωνίστηκαν κατά της στρατοκρατίας και κατά της τάσης που θεωρούσαν οπορτουνιστική στους κόλπους της σοσιαλδημοκρατίας. Ωστόσο, η προσπάθεια του στο συνέδριο του κόμματος για την υιοθέτηση αντιμιλιταριστικού προγράμματος δεν έγινε αποδεκτή και ο ίδιος κατέληξε να χαρακτηριστεί «προδό­της και τυχοδιώκτης».

Παράλληλα, κατέβαλε προσπάθειες για την αποκάλυψη των σχε­δίων του γερμανικού μιλιταρισμού, για το σκάνδαλο γερμανικών εργοστασίων πολεμοφοδίων που είχαν διατάξει την αντιπροσωπεία τους στο Παρίσι να προκαλέσει στην εφημερίδα *Φιγκαρό* τη δημοσίευση φιλοπόλεμων άρθρων εναντίον της Γερμανίας ώστε να γίνει εφικτή η παραγ­γελία μεγάλων ποσοτήτων πολεμοφοδίων από τη γερμανική κυβέρνηση.

Στις 2 Δεκεμβρίου 1914, όταν πλέον είχε αρχίσει ο Α' Παγκόσμιος Πόλεμος και το εθνι­κιστικό Ράιχσταγκ ψήφιζε υπέρ των πολεμικών πι­στώσεων, ο Λίμπκνεχτ ήταν ο μόνος που καταψήφισε.

Αργότερα, ίδρυσε την ομάδα *[[Σπάρτακος]]*, η οποία αρχικά ανήκε στο Γερμα­νικό Σοσιαλδημοκρατικό Κόμμα και ύστερα εξελίχθηκε στο Κομμουνιστικό Κόμμα Γερμανίας με την ένωση των Ανεξαρτή­των Σοσιαλδημοκρατών.

Όταν η Ράιχσταγκ διέκοψε τις εργασίες του, ο Λίμπκνεχτ επιδόθηκε στην οργάνωση συλλαλητηρίων. Μαζί με τη Ρόζα Λούξεμπουργκ (η οποία ήταν τότε φυλακισμένη) ετοίμασε το θεωρητικό τους όργανο *Διεθνής* και με βάση το *Γιούνιους μπροσούρε* (βιβλιαράκι της Ρόζας) οργάνωσε την πάλη κατά του οπορτουνισμού/ρεφορμισμού. Στο συλλαλητήριο της 1ης Μαΐου 1916 συνθηματολογούσε κατά του πολέμου και της τότε γερμανικής κυβέρνησης: «Κάτω ο πόλεμος! Κάτω η κυβέρνηση!»

Καταδικάστηκε σε 4,5 χρόνια φυλάκιση και απελευθερώθηκε από την επανάσταση του Νοεμβρίου του 1918. Το 1919 ήταν επικεφαλής των αγωνιστών του Ιανουαρίου, συνελήφθη όμως από τους αντεπαναστάτες Σάιντεμαν και Νόσκε και στις 15 Ιανουαρίου 1919 δολοφονήθηκε από αξιωματικούς κατ' εντολήν του Νόσκε.

## Βιβλία στα ελληνικά
*(2014) *Μιλιταρισμός και αντιμιλιταρισμός*
*(2015) *Ο βασικός εχθρός βρίσκεται στην ίδια μας τη χώρα* (Καρλ Λίμπκνεχτ, Ρόζα Λούξεμπουργκ, Φραντς Μέρινγκ, Κλάρα Τσέτκιν)

## Δείτε επίσης
* Ρόζα Λούξεμπουργκ

## Παραπομπές


## Εξωτερικοί σύνδεσμοι

* Αρχείο Λίμπκνεχτ στα ελληνικά 
* Αρχείο Λίμπκνεχτ στα γερμανικά 
* Αρχείο Λίμπκνεχτ στα αγγλικά

Κατηγορία:Γερμανοί κομμουνιστές
Κατηγορία:Γερμανοί επαναστάτες
Κατηγορία:Πολιτικοί της Δημοκρατίας της Βαϊμάρης
Κατηγορία:Γερμανοί άθεοι
Σούδα

Ο όρος **Σούδα** μπορεί να αναφέρεται στα παρακάτω:

Λεξικό:
* Εγκυκλοπαιδικό λεξικό Σούδα (λεξικό) (ή και Σούιδα) του 10ου αιώνα.

Τοπωνύμια της Κρήτης:
* Σούδα Κρήτης (νησί), νησίδα του νομού Χανίων.
* Κόλπος Σούδας στο νομό Χανίων.
* Σούδα Χανίων οικισμός και λιμάνι της Κρήτης.
* Δήμος Σούδας δήμος του νομού Χανίων κατά την περίοδο 1999 -2010.
* Σούδα Ρεθύμνου, οικισμός του νομού Ρεθύμνου

Πόλη:
* Σούδα (Νεπάλ), μια πόλη του Νεπάλ.

Ποτάμι:
* Σούδα (ποτάμι), ποτάμι της Ρωσίας.

Κατηγορία:Αποσαφηνίσεις ελληνικών τοπωνυμίων